CELEX: 62015CA0412
Language: hr
Date: 2016-10-05 00:00:00
Title: Predmet C-412/15: Presuda Suda (treće vijeće) od 5. listopada 2016. (zahtjev za prethodnu odluku koji je uputio Hessisches Finanzgericht – Njemačka) – TMD Gesellschaft für transfusionsmedizinische Dienste mbH protiv Finanzamt Kassel II – Hofgeismar „Zahtjev za prethodnu odluku — Oporezivanje — Porez na dodanu vrijednost — Direktiva 2006/112/EZ — Izuzeća za određene djelatnosti od javnog interesa — Članak 132. stavak 1. točka (d) — Isporuka ljudskih organa, krvi i mlijeka — Doseg — Plazma iz ljudske krvi koja se prerađuje i koristi u industrijske svrhe”

28.11.2016   
            
            
               HR
            
            
               Službeni list Europske unije
            
            
               C 441/3
            
         
      Presuda Suda (treće vijeće) od 5. listopada 2016. (zahtjev za prethodnu odluku koji je uputio Hessisches Finanzgericht – Njemačka) – TMD Gesellschaft für transfusionsmedizinische Dienste mbH protiv Finanzamt Kassel II – Hofgeismar
      (Predmet C-412/15) (1)
      
      („Zahtjev za prethodnu odluku - Oporezivanje - Porez na dodanu vrijednost - Direktiva 2006/112/EZ - Izuzeća za određene djelatnosti od javnog interesa - Članak 132. stavak 1. točka (d) - Isporuka ljudskih organa, krvi i mlijeka - Doseg - Plazma iz ljudske krvi koja se prerađuje i koristi u industrijske svrhe”)
      (2016/C 441/04)
      Jezik postupka: njemački
      
         Sud koji je uputio zahtjev
      
      Hessisches Finanzgericht
      
         Stranke glavnog postupka
      
      
         Tužitelj: TMD Gesellschaft für transfusionsmedizinische Dienste mbH
      
         Tuženik: Finanzamt Kassel II – Hofgeismar
      
         Izreka
      
      Članak 132. stavak 1. točku (d) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost treba tumačiti na način da isporuka ljudske krvi koju su države članice dužne izuzeti na temelju te odredbe ne uključuje isporuku plazme koja se dobiva iz ljudske krvi kad ta krvna plazma nije izravno namijenjena za uporabu u terapijske svrhe, nego isključivo za proizvodnju lijekova.
      
         (1)  SL C 398, 30. 11. 2015.